
 16.12.2021
 BG
 Официален вестник на Европейския съюз
 L 450/1
 РЕГЛАМЕНТ ЗА ИЗПЪЛНЕНИЕ (ЕС) 2021/2235 НА КОМИСИЯТА
 от 15 декември 2021 година
 за намаляване на риболовните квоти за определени запаси през 2021 година — в съответствие с Регламент (ЕО) No 1224/2009 на Съвета — поради прекомерен улов на други запаси през предходните години и за изменение на Регламент за изпълнение (ЕС) 2021/1420
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1224/2009 на Съвета от 20 ноември 2009 г. за създаване на система за контрол на Съюза за гарантиране на спазването на правилата на общата политика в областта на рибарството, за изменение на регламенти (ЕО) No 847/96, (ЕО) No 2371/2002, (ЕО) No 811/2004, (ЕО) No 768/2005, (ЕО) No 2115/2005, (ЕО) No 2166/2005, (ЕО) No 388/2006, (ЕО) No 509/2007, (ЕО) No 676/2007, (ЕО) No 1098/2007, (ЕО) No 1300/2008, (ЕО) No 1342/2008 и за отмяна на регламенти (ЕИО) No 2847/93, (ЕО) No 1627/94 и (ЕО) No 1966/2006 (1), и по-специално член 105, параграфи 1, 2, 3 и 5 от него,
 като има предвид, че:
 (1)
 Риболовните квоти за 2020 г. са определени със:
 —
 Регламент (ЕС) 2018/2025 на Съвета (2),
 —
 Регламент (ЕС) 2019/1838 на Съвета (3),
 —
 Регламент (ЕС) 2019/2236 на Съвета (4) и
 —
 Регламент (ЕС) 2020/123 на Съвета (5).
 (2)
 Риболовните квоти за 2021 г. са определени със:
 —
 Регламент (ЕС) 2020/1579 на Съвета (6),
 —
 Регламент (ЕС) 2021/90 на Съвета (7),
 —
 Регламент (ЕС) 2021/91 на Съвета (8) и
 —
 Регламент (ЕС) 2021/92 на Съвета (9).
 (3)
 Съгласно член 105, параграф 1 от Регламент (ЕО) No 1224/2009 Комисията приспада превишените количества от бъдещите риболовни квоти на дадена държава членка, когато установи, че тази държава членка е превишила риболовните квоти, които са ѝ отпуснати.
 (4)
 С Регламент за изпълнение (ЕС) 2021/1420 на Комисията (10) бяха извършени приспадания от наличните риболовни квоти за определени запаси през 2021 г. поради прекомерен улов на тези запаси през предходните години.
 (5)
 По отношение на определени държави членки — Дания, Испания, Естония, Франция и Нидерландия, не беше възможно извършването на някои приспадания по Регламент за изпълнение (ЕС) 2021/1420 от квотите, разпределени за подложените на прекомерен улов запаси, тъй като през 2021 г. тези държави членки не разполагат с квоти за посочените запаси.
 (6)
 Ако не е възможно да се извършват приспадания от квотата за подложен на прекомерен улов запас в годината след превишаване на риболовните квоти, тъй като съответната държава членка не разполага с квота за посочения запас, в съответствие с член 105, параграф 5 от Регламент (ЕО) No 1224/2009 след консултации с тази държава членка приспадането може да се извърши от квотата за други запаси в същата географска зона или със същата търговска стойност. Съгласно Съобщение 2012/C 72/07 на Комисията, в което се съдържат насоки за приспадане от квотите в съответствие с член 105, параграфи 1, 2 и 5 от Регламент (ЕО) No 1224/2009 (11) (наричани по-нататък „насоките“), такова приспадане би следвало за предпочитане да се извърши през следващата година или следващите години от квотите,